laion/Wikipedia-Exotic huggingface dataset:
Andri Paltševskõi

Andri Ivanovõtš Paltševskõi (ukraina keeles Андрій Іванович Пальчевський; vene keeles Андрей Пальчевский Andrei Paltševski; sündinud 16. juulil 1961 Kiievis) on ukraina ajakirjanik ja ettevõtja. Ta lõpetas Moskvas Punalipulise Sõjalise Instituudi, kus õppis võõrkeeli. Teenis aastatel 1983–1991 Nõukogude armees, sealhulgas viimased kuus aastat Laoses Nõukogude Liidu saatkonnas tõlgina (valdab lao keelt). Tõusis majori auastmeni. 1990. aastatel tegeles ettevõtlusega. Asutas Moskvas õlletööstuse tehnoloogiale spetsialiseerunud firma. 1995. aastal kandideeris Riigiduumasse Õllearmastajate Partei nimekirjas, kuid edutult. 2000. aastate keskel asus Paltševskõi elama Kiievisse, kus avas mitu ettevõtet, sealhulgas kliiniku ja kaks lennufirmat. 2010. aasta märtsist juulini töötas ta Ukraina noorsoo- ja spordiministri esimese asetäitjana. 2011. aastast on ta juhtinud televisioonis mitut autorisaadet ja esineb sageli külalisena mitmel telekanalil, kus kommenteerib aktuaalseid päevasündmusi. Ta on Ukraina Laskesuusatamise Föderatsiooni aupresident ja olnud Ukraina Taekwondo Assotsiatsiooni asepresident. 2010. aastal sai Paltševskõi Ukraina kodakondsuse. On saanud piloodi väljaõppe. Valdab nelja võõrkeelt. 2020. aasta juulis teatas Paltševskõi uue poliitilise partei – Peremoga Paltševskogo ("Перемога Пальчевського" 'Paltševskõi võit') –loomisest. Кто такой Андрей Пальчевский, владелец клиники «Евролаб». imperial.ac.uk Пальчевський заявив про створення партії. zik.ua, 1. juuli 2020 Пальчевський: Саакашвілі гідний повернення в Україну. Andri Paltševskõi telesaates "Tund Martõrosjaniga". YouTube, 28. mai 2019
Anatoli Šari

Anatoli Anatolijovõtš Šari (ukraina keeles Анатолій Анатолійович Шарій; vene keeles Анатолий Шарий Anatoli Šari; sündinud 20. augustil 1978 Kiievis) on ukraina ajakirjanik, blogija ja poliitik. Hakkas ajakirjandusega tegelema 2005. aastal; mõne aja pärast keskendus uurivale ajakirjandusele. 2011. aastal sai võimudelt süüdistuse, et instseneeris enda tapmiskatse, misjärel ta lahkus Ukrainast. 7. veebruaril 2012 kuulutati Šari üleriigiliselt tagaotsitavaks. Temast sai esimene Ukraina ajakirjanik, kes sai Euroopa Ühenduses pagulase staatuse. Šari sai laiemalt tuntuks 2013/2014. aasta talvel toimunud Euromaidani sündmuste kajastamisega enda YouTube'i kanalil. 2017. aasta aprilli seisuga oli tema kanalil üle miljoni ja aasta hiljem üle kahe miljoni tellija. 5. juunist 2019 on ta poliitilise partei Šari Partei esimees. Partei kandideeris 2019. aasta juulis toimunud erakorralistel valimistel Ukraina Ülemraadasse, kuid parlamenti ei pääsenud. Anatoli Šari YouTube'i kanal Верховный суд: ЦИК законно сняла Шария с выборов - Liga Novosti, 15.07.2019, 17:42
Lääne-viirpuu

Lääne-viirpuu (Crataegus palmstruchii) on roosõieliste sugukonda arvatud puuliik. Taim kasvab metsalagendikel, põõsastikes. Taime leidub Eestis vaid Saaremaal ja Abrukal ja on seejuures harvaesinev. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 164 Lääne-viirpuu andmebaasis eElurikkus
Saaremaa viirpuu

Saaremaa viirpuu (Crataegus osiliensis) on roosõieliste sugukonda arvatud puuliik. Taim kasvab vaid Saaremaal ja seal küllalt tavaline. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 165 Saaremaa viirpuu andmebaasis eElurikkus
Viidumäe viirpuu

Viidumäe viirpuu (Crataegus viidumaegica) on roosõieliste sugukonda arvatud puuliik, täpsemalt pisiliik. Taim on Eestis väga harva esinev ja on raskesti määratav. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 165 Viidumäe viirpuu andmebaasis eElurikkus
Lindmani viirpuu

Lindmani viirpuu (Crataegus lindmanii) on roosõieliste sugukonda arvatud puuliik, täpsemalt pisiliik. Taim on Eestis väga harva esinev ja on raskesti määratav. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 165 Lindmani viirpuu andmebaasis eElurikkus
Daugava viirpuu

Daugava viirpuu (Crataegus × dunensis) on roosõieliste sugukonda arvatud puuliik, täpsemalt pisiliik. Taim on Eestis väga harva esinev ja on raskesti määratav. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 165 Daugava viirpuu andmebaasis eElurikkus
Eesti viirpuu

Eesti viirpuu (Crataegus × estonica) on roosõieliste sugukonda arvatud puuliik, täpsemalt pisiliik. Taim on Eestis väga harva esinev ja on raskesti määratav. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 165 Eesti viirpuu andmebaasis eElurikkus
Kupfferi viirpuu

Kupfferi viirpuu (Crataegus × kupfferi) on roosõieliste sugukonda arvatud puuliik, täpsemalt pisiliik. Taim on Eestis väga harva esinev ja on raskesti määratav. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 165 Kupfferi viirpuu andmebaasis eElurikkus
Kuramaa viirpuu

Kuramaa viirpuu (Crataegus × curonica) on roosõieliste sugukonda arvatud puuliik, täpsemalt pisiliik. Taim on Eestis väga harva esinev ja on raskesti määratav. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 165 Kuramaa viirpuu andmebaasis eElurikkus
Rand-viirpuu

Rand-viirpuu (Crataegus × maritima) on roosõieliste sugukonda arvatud puuliik, täpsemalt pisiliik. Taim on Eestis väga harva esinev ja on raskesti määratav. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 165 Rand-viirpuu andmebaasis eElurikkus
Hajnówka

Hajnówka (valgevene keeles Гайнаўка) on linn Poolas Podlaasia vojevoodkonnas, Hajnówka maakonna halduskeskus. Hajnówka asub Valgevene piirist umbes 16 km kaugusel. Hajnówka on asutatud 17. sajandil, linnaõigused sai 1951. aastal. Hajnówka on Poola valgevenelaste kultuurikeskus. 2007. aastal moodustasid valgevenelased 26,41% linna elanikest. Linnal on sõprussidemed Suure-Jaani vallaga. Hajnówka. Historia miejscowości Wirtualny sztetl Starostwo Powiatowe Hajnowka bialowieza.travel Välissuhted Suure-Jaani vald
Christian Atsu

Christian Atsu Twasam (10. jaanuaril 1992 Ada Foah – 6. veebruar 2023 Antakya) oli Ghana jalgpallur (äärepoolkaitsja). Ta alustas klubikarjääri Portugali klubis FC Porto, millega liitus ta 2009. aastal. Klubi põhimeeskonnas debüteeris ta 2012. aastal. Hooajal 2011–12 mängis ta laenul Portugali kõrgliiga klubis Rio Ave. 2013. aasta septembris sõlmis ta viieaastase lepingu Chelseaga. Üheski mängus ta Chelsea meeskonnas ei osalenud, mängides aastatel 2013–2017 laenul Hollandi kõrgliigaklubis Vitesse, Inglismaa kõrgliigaklubides Everton ja Bournemouth, Hispaania kõrgliigaklubis Málaga ning Inglismaa esiliigas Newcastle Unitediga. 2017. aasta mais sõlmis ta Newcastle Unitediga püsiva lepingu. Hooajal 2021/22 mängis ta Saudi Araabia kõrgliigaklubis Al Raed. 2022. aasta septembris sõlmis ta lepingu Türgi kõrgliigaklubiga Hatayspor. Debüüdi Ghana jalgpallikoondises tegi Atsu 1. juunil 2012 mängus Lesotho vastu ning lõi selles mängus ka koondisekarjääri esimese värava. Ta kuulus Ghana koondisse 2014. aasta maailmameistrivõistlustel ning aastatel 2013–2019 neljadel Aafrika rahvaste karikavõistlustel. 2015. ja 2017. aasta Aafrika rahvaste karikavõistlustel valiti ta turniiri sümboolsesse koosseisu. Ghana koondises mängis ta aastatel 2012–2019 kokku 65 korda ja lõi üheksa väravat. Atsu hukkus 2023. aasta Türgi-Süüria maavärina ajal Antakyas. Just päev enne maavärinat oli ta Türgi meistrivõistluste mängus Kasımpaşa vastu löönud seitsmendal lisaminutil 1:0 võiduvärava. "CHRİSTİAN ATSU ATAKAŞ HATAYSPOR'UMUZDA". hatayspor.org.tr (türgi). 6. september 2022. Originaali arhiivikoopia seisuga 6. veebruar 2023. Vaadatud 6. veebruaril 2023. "ÖZET Hatayspor-Kasımpaşa: 1–0". Yeni Şafak (türgi). 5. veebruar 2023. Originaali arhiivikoopia seisuga 8. veebruar 2023. Vaadatud 18. veebruaril 2023. "Christian Atsu found dead after Turkey earthquake – agent". BBC Sport. 18. veebruar 2023. Originaali arhiivikoopia seisuga 18. veebruar 2023. Vaadatud 18. veebruaril 2023. "Christian Atsu: Body of ex-Newcastle player found following Turkey earthquake". Sky Sports. 18. veebruar 2023. Originaali arhiivikoopia seisuga 18. veebruar 2023. Vaadatud 18. veebruaril 2023.  Christian Atsu – pildid, videod ja helifailid Wikimedia Commonsis
UNESCO maailmapärand Colombias

Colombia alal on UNESCO maailmapärandi nimistus üheksa objekti ja 17 objekti kandidaati. Nimistusse on kantud kuus kultuuripärandi objekti: 1984 Cartagena sadam, kindlused ja rühm mälestisi 1995 San Agustíni arheoloogiapark 1995 Santa Cruz de Mompoxi ajalooline keskus 1995 Tierradentro arheoloogiline rahvuspark 2011 Colombia kohviviljeluse kultuurmaastik 2014 Qhapaq Ñan, Andide teedesüsteem. Ühispärand Argentina, Boliivia, Ecuadori, Peruu ja Tšiiliga kaks looduspärandi objekti: 1994 Los Katíose rahvuspark 2006 Malpelo looma- ja taimevarjupaik. Asub Malpelo saarel üks segapärandi objekt: 2018 Chiribiquete rahvuspark – jaaguaride Maloca hõim Nimistusse kandideerib alates 1993. aastast veel 17 objekti. UNESCO maailmapärand Colombias. UNESCO maailmapärandi koduleht. Inglise keeles (vaadatud 30. juunil 2019) "Cartagena sadam, kindlused ja rühm mälestisi". UNESCO maailmapärandi koduleht. Inglise keeles (vaadatud 30. juunil 2019) "San Agustíni arheoloogiapark". UNESCO maailmapärandi koduleht. Inglise keeles (vaadatud 30. juunil 2019) "Santa Cruz de Mompoxi ajalooline keskus". UNESCO maailmapärandi koduleht. Inglise keeles (vaadatud 30. juunil 2019) "Tierradentro arheoloogiline rahvuspark". UNESCO maailmapärandi koduleht. Inglise keeles (vaadatud 30. juunil 2019) "Colombia kohviviljeluse kultuurmaastik". UNESCO maailmapärandi koduleht (vaadatud 30. juunil 2019) "Qhapaq Ñan, Andide teedesüsteem". UNESCO maailmapärandi koduleht (vaadatud 30. juunil 2019) "Los Katíose rahvuspark". UNESCO maailmapärandi koduleht (vaadatud 30. juunil 2019) "Malpelo looma- ja taimevarjupaik". UNESCO Maailmapärandi koduleht (vaadatud 30. juunil 2019) "Chiribiquete rahvuspark – jaaguaride Maloca hõim". UNESCO maailmapärandi koduleht (vaadatud 30. juunil 2019) UNESCO maailmapärand Colombias. UNESCO maailmapärandi koduleht (vaadatud 30. juunil 2019)
Messier 91

Messier 91 (ka M91 ja NGC 4548) on spiraalgalaktika, mis asub Berenike Juuste tähtkujus. Galaktika avastas 18. märtsil 1781 Prantsuse astronoom Charles Messier, kes lisas selle oma kataloogi. Messier eksis asukoha määramisel, sest ta määras galaktika asukoha Messier 89 järgi, kuid kirja pani, et Messier 58 järgi. Eksimuse tõttu oli see pikka aega kadunud Messier' objekt, kuid 1969. aastal märkas eksitust USA amatöörastronoom ning selgus, et William Herscheli avastatud ja kataloogiseeritud NGC 4548 ja M91 on sama objekt. Messier 91 asub Maast 63 miljoni valgusaasta kaugusel ja selle diameeter on 100 000 valgusaastat. Galaktika tähesuurus on ainult 11 ja see on üks tuhmimaid Messier' objekte. See sisaldab üle 400 miljardi tähe. "Messier 91". Messier SEDS. Vaadatud 30. juuni 2019. "Messier 91". NASA. Vaadatud 30. juuni 2019. "Messier 91". Messier Objects. Vaadatud 30. juuni 2019.
Trézéguet

Mahmoud Ahmed Ibrahim Hassan (enam tuntud kui Trézéguet; sündinud 1. oktoobril 1994 Kafr ash-Shaykhis) on Egiptuse jalgpallur, kes mängib Türgi kõrgliigaklubis Trabzonspor ja Egiptuse jalgpallikoondises. Ta alustas klubikarjääri Egiptuse klubis Al Ahly, millega liitus ta 2002. aastal. Klubi põhimeeskonnas debüteeris ta 2012. aastal. Aastatel 2012 ja 2013 võitis ta Al Ahlyga CAF-i Meistrite Liiga. Hooajal 2015–2016 mängis ta laenul Belgia kõrgliigaklubis R.S.C. Anderlecht. 2016. aasta mais sõlmis ta Anderlechtiga püsilepingu, kuid oli peaaegu kogu ülejäänud hooaja laenul teises Belgia kõrgliigaklubis Mouscron. Hooaja 2017–2018 alguses suundus ta laenule Kasımpaşasse. Hooajal 2017–18 lõi ta Türgi kõrgliigas 13 väravat, millega oli klubi suurim väravakütt sel hooajal liigas. 2018. aasta aprillis sõlmis ta Kasımpaşaga püsilepingu. 2019. aasta juulis liitus ta Inglismaa Premier League'i klubiga Aston Villa. Üleminekusumma oli 8,75 miljonit naelsterlingit. Esimese värava Inglismaa kõrgliigas lõi ta 2. novembril 2019 mängus Liverpooli vastu. Hooajal 2019–20 lõi ta Inglismaa kõrgliigas kokku kuus väravat. 2022. aasta veebruaris läks ta laenule Türgi kõrgliigaklubisse İstanbul Başakşehir. 2022. aasta juulis sõlmis ta lepingu Trabzonsporiga. Debüüdi Egiptuse jalgpallikoondises tegi Trézéguet 30. augustil 2014 mängus Keenia vastu. Koondisekarjääri esimese värava lõi ta 26. märtsil 2015 sõprusmängus Ekvatoriaal-Guinea vastu. Ta on kuulunud Egiptuse koondisse 2017. aasta Aafrika rahvaste karikavõistlustel, 2018. aasta maailmameistrivõistlustel ning 2019. ja 2022. aasta Aafrika rahvaste karikavõistlustel. Hüüdnime on ta saanud Prantsusmaa jalgpalluri David Trezegueti järgi. Al Ahly Egiptuse kõrgliiga: 2013–14 Egiptuse superkarikas: 2012, 2014 CAF-i Meistrite Liiga: 2012, 2013 CAF-i Superkarikas: 2013, 2014 CAF-i Konföderatsiooni Karikas: 2014 Trabzonspor TFF Süper Kupa: 2022  Trézéguet – pildid, videod ja helifailid Wikimedia Commonsis
Aaron Motsoaledi

Pakishe Aaron Motsoaledi (sündinud 7. augustil 1958 Phokwanes Transvaalis) on Lõuna-Aafrika Vabariigi poliitik (Aafrika Rahvuskongress). Aaron Motsoaledi on lõpetanud Natali Ülikooli bakalaureusekraadiga meditsiini ja kirurgia erialal. 11. maist 2009 kuni 25. maini 2019 oli ta Lõuna-Aafrika Vabariigi tervishoiuminister. Alates 30. maist 2019 on ta Lõuna-Aafrika Vabariigi siseasjade minister. Pakishe Aaron Motsoaledi, Dr : Minister of Home Affairs - 2019 Department of Home Affairs. Republic of South Africa Statement on the Appointment of Members of the National Executive, 29 May 2019 Department of International Relations and Cooperation. Republic of South Africa
Rand-õisluht

Rand-õisluht (Triglochin maritimum) on õisluhaliste sugukonda arvatud taimeliik. Taim kasvab mererannal ja rannaniitudel. Taim on Eestis tavaline. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 317 Rand-õisluht andmebaasis eElurikkus
Soo-õisluht

Soo-õisluht (Triglochin palustre) on õisluhaliste sugukonda arvatud taimeliik. Taim kasvab märgadel niitudel, soodes, veekogude kallastel. Taim on Eestis tavaline. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 317 Soo-õisluht andmebaasis eElurikkus
Keerd-heinmuda

Keerd-heinmuda (Ruppia cirrhosa) on üheiduleheline konnarohulaadsete seltsi ja heinmudaliste sugukonda kuuluv taim. Taim kasvab liivasel merepõhjal. Taim on Eestis haruldane. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 321 Keerd-heinmuda andmebaasis eElurikkus
Pikk merihein

Pikk merihein (Zostera marina) on veetaim meriheinaliste sugukonnast. Taim kasvab meres madalikel, eriti Väinameres. Taim on Eestis paigutise levikuga. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 322 Pikk merihein andmebaasis eElurikkus
Harilik hanehein

Harilik hanehein (Zannichellia palustris) on haneheinaliste sugukonda kuuluv taimeliik. Taim kasvab meres ja riimvees, mõnikord ka magevees. Taim on Eestis paigutise levikuga. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 322 Harilik hanehein andmebaasis eElurikkus
Talisibul

Talisibul (Allium fistulosum) on mitmeaastane sibultaim liilialiste sugukonnast laugu perekonnast. Taim on tavaline köögivili. Eesti taim mõnikord metsistub. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 328 Talisibul andmebaasis eElurikkus
Porrulauk

Porrulauk (Allium porrum) on mitmeaastane sibultaim liilialiste sugukonnast laugu perekonnast. Taim on tavaline köögivili. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 328 eElurikkuse id puudub lisa see Vikiandmete lehele
Nokkhein

Nokkhein (Rhynchospora) on taimeperekond kõrreliste sugukonnast. Eestis kasvab kaks sellesse perekonda kuuluvad pärismaist liiki: valge nokkhein – Rhynchospora alba; tume nokkhein – Rhynchospora fusca.
Nosiviwe Mapisa-Nqakula

Nosiviwe Noluthando Mapisa-Nqakula (sündinud 13. novembril 1956 Kaplinnas) on Lõuna-Aafrika Vabariigi poliitik (Aafrika Rahvuskongress). Ta on lõpetanud Bensonvale Õpetajatekolledži algkooliõpetaja diplomiga ja õppeasutuse Canadian University Studies projektijuhtimise erialal. 1984–1985 sai ta sõjalist väljeõpet Angolas ja Nõukogude Liidus. 1986–1988 töötas ta Aafrika Rahvuskongressi poliitilis-sõjalistes struktuurides. 1988–1990 esindas ta Aafrika Rahvuskongressi naistesektsiooni Üleaafrikalises Naisteorganisatsioonis. 1990–1993 kuulus ta Aafrika Rahvuskongressi Naisteliiga täitevkomiteesse. 1993–1997 oli ta Aafrika Rahvuskongressi Naisteliiga peasekretär. 2003–2008 oli ta Üleaafrikalise Naisteorganisatsiooni president. 6. maist 2002 kuni 28. aprillini 2004 oli ta Lõuna-Aafrika Vabariigi siseasjade ministri asetäitja. 29. aprillist 2004 kuni 10. maini 2009 oli ta Lõuna-Aafrika Vabariigi siseasjade minister. 11. maist 2009 kuni 12. juunini 2012 Lõuna-Aafrika Vabariigi vanglateenistuse minister. Alates 12. juunist 2012 kuni 5. augustini 2021 oli ta Lõuna-Aafrika Vabariigi kaitse ja militaarveteranide minister. 19. augustil 2021 valiti Nosiviwe Mapisa-Nqakula Lõuna-Aafrika Vabariigi parlamendi spiikriks. 2024. aasta märtsis korraldas politsei läbiotsimise Mapisa-Nqakula elukohas Johannesburgis seoses kohtuliku uurimisega, mis käsitles talle kaitseministri ametis oleku ajal esitatud korruptsioonisüüdistusi. Nosiviwe Noluthando Mapisa-Nqakula, Ms South African Government South Africa. Ministries, etc. rulers.org NATIONAL ASSEMBLY ELECTS MS NOSIVIWE MAPISA-NQAKULA AS SPEAKER Parliament of the Republic of South Africa, 19. august 2021 South Africa Parliament Speaker's home raided In corruption probe Africanews.com, 20 märts 2024
Lapik soonerohi

Lapik soonerohi (Blysmus compressus) on lõikheinaliste sugukonda arvatud taimeliik. Taim kasvab niisketel niitudel, teerservadel. Taim on Eestis hajusalt levinud. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 386 Lapik soonerohi andmebaasis eElurikkus
Tõmmu soonerohi

Tõmmu soonerohi (Blysmus rufus) on lõikheinaliste sugukonda arvatud taimeliik. Taim kasvab rannaniitudel. Taim leidub Eestis paiguti Lääne- ja Põhja-Eestis. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 386 Tõmmu soonerohi andmebaasis eElurikkus
Soonerohi

Soonerohi (Blysmus) on lõikheinaliste sugukonda arvatud taimeperekond. Eestis kasvab kaks sellesse perekonda kuuluvat pärismaist liiki: lapik soonerohi – Blysmus compressus, tõmmu soonerohi – Blysmus rufus.
Elżbieta Witek

Elżbieta Barbara Witek (neiupõlvenimi Elżbieta Barbara Zbanuch; sündinud 17. detsembril 1957 Jaworis) on Poola poliitik (Õigus ja Õiglus). Ta on lõpetanud Wrocławi Ülikooli magistrikraadiga. Ülikooli lõpetamise järel töötas õpetajana ja koolidirektorina. Alates 2005. aastast oli ta Poola Seimi liige. Alates 4. juunist kuni 9. augustini 2019 oli ta Poola siseminister. Alates 9. augustist 2019 kuni 12. novembrini 2023 oli ta Poola Seimi marssal. Elżbieta Witek premier.gov.pl Elżbieta Witek: Kim jest nowym minister spraw wewnętrznych i administracji [ŻYCIORYS] Gazeta Prawna, 4. juuni 2019 Poland. Ministries, etc rulers.org
Mugulkõrkjas

Mugulkõrkjas (Bolboschoenus) on lõikheinaliste sugukonda arvatud taimeperekond. Eestis kasvab üks sellesse perekonda kuuluv pärismaine liik: meri-mugulkõrkjas – Bolboschoenus maritimus
Meri-mugulkõrkjas

Meri-mugulkõrkjas (Bolboschoenus maritimus) on lõikheinaliste sugukonda arvatud taimeliik. Taim kasvab rannikuvetes, Eesti läänerannikul on ta tavaline. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 386 Meri-mugulkõrkjas andmebaasis eElurikkus
Jänesvill

Jänesvill (Trichophorum) on lõikheinaliste sugukonda arvatud taimeperekond. Eestis kasvab kaks sellesse perekonda kuuluvat pärismaist liiki: alpi jänesvill – Trichophorum alpinum, raba-jänesvill – Trichophorum cespitosum.
Alpi jänesvill

Alpi jänesvill (Trichophorum alpinum) on lõikheinaliste sugukonda arvatud taimeliik. Taim kasvab siirdesoodes, lodu- ja siirdesoometsades. Taim on Eestis hajusa levikuga. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 386 Alpi jänesvill andmebaasis eElurikkus
Raba-jänesvill

Raba-jänesvill (Trichophorum cespitosum) on lõikheinaliste sugukonda arvatud taimeliik. Taim kasvab siirdesoodes, rabades. Taim on Lääne-Eestis sage ja Ida-Eestis haruldane. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 386 Raba-jänesvill andmebaasis eElurikkus
Ahtalehine villpea

Ahtalehine villpea (Eriophorum angustifolium) on lõikheinaliste sugukonda villpea perekonda kuuluv mitmeaastane rohttaim. Taim kasvab märgadel niitudel, kallastel, lodumetsades. Taim on Eestis sage, ent läänesaartel haruldane. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 384 Ahtalehine villpea andmebaasis eElurikkus
Laialehine villpea

Laialehine villpea (Eriophorum latifolium) on lõikheinaliste sugukonda villpea perekonda kuuluv mitmeaastane rohttaim. Taim kasvab lubjarikastes soodes, niisketel niitudel. Taim on Eestis hajusa levikuga. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 384 Laialehine villpea andmebaasis eElurikkus
Danuta Hübner

Danuta Maria Hübner (sündinud 8. aprillil 1948 Niskos) on Poola majandusteadlane ja poliitik, Euroopa Parlamendi liige. Ta sai doktorikraadi majanduses 1974. aastal. 1992. aastast töötas ta majandusprofessorina ja 1997. aastast Poola presidendi kantseleiülemana. 1998–2001 töötas ta Genfis ÜRO juures, 2001–2003 aga Poola välisministeeriumis. 2004–2009 oli ta Euroopa Komisjoni regionaalpoliitika volinik Barroso esimeses komisjonis. Danuta Hübneril on kaks tütart (Karolina ja Ewa). Koduleht Euroopa Komisjonis Raimo Poom, "Eurovolinik Hübner: ootame Eestilt suuri europrojekte", Eesti Päevaleht, 2. märts 2009
Mõõkrohi

Mõõkrohi (Cladium) on lõikheinaliste sugukonda kuuluv taimeperekond. Eestis kasvab üks sellesse perekonda kuuluv pärismaine liik: lääne-mõõkrohi (Cladium mariscus).
Lõikhein

Lõikhein (ebatäpselt lõikehein; Cyperus) on lõikheinaliste sugukonda kuuluv taimeperekond. Eestis kasvab üks sellesse perekonda kuuluv pärismaine liik: pruun lõikhein (Cyperus fuscus).
Oder (perekond)

Oder (Hordeum) on kõrreliste sugukonda arvatud taimeperekond. Liike, keda pärismaiselt või metsistunult võib leida ka Eestis: lakkoder – Hordeum jubatum harilik oder – Hordeum vulgare kahetahune oder – Hordeum distichon.
Lakkoder

Lakkoder (Hordeum jubatum) on kõrreliste sugukonda arvatud taimeliik. Taim kasvatatakse Eestis dekoratiivtaimena aedades. Harva võib ta ka metsistuda. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 379 Lakkoder andmebaasis eElurikkus
Kahetahune oder

Kahetahune oder (Hordeum distichon) on kõrreliste sugukonda arvatud taimeliik. Taim kasvatatakse Eestis teraviljana. Harva võib ta ka metsistuda. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 380 Kahetahune oder andmebaasis eElurikkus
Aruluste

Aruluste (Brachypodium) on kõrreliste sugukonda arvatud taimeperekond. Eestis kasvab kaks sellesse perekonda kuuluvat pärismaist liiki: mets-aruluste – Brachypodium sylvaticum sulg-aruluste – Brachypodium pinnatum
Mets-aruluste

Mets-aruluste (Brachypodium sylvaticum) on kõrreliste sugukonda arvatud taimeliik. Taim kasvab näiteks võsastikes, varjulistes lehtmetsades. Taim on Eestis paigutise levikuga, peamiselt Lääne-Eestis. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 377 Mets-aruluste andmebaasis eElurikkus
Sulg-aruluste

Sulg-aruluste (Brachypodium pinnatum) on kõrreliste sugukonda arvatud taimeliik. Taim kasvab valgusrohketes metsades, puisniitudel, metsasihtidel. Taim on Eestis tavaline. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 377 Sulg-aruluste andmebaasis eElurikkus